CELEX: 31993R3395
Language: el
Date: 1993-12-10 00:00:00
Title: ΚΑΝΟΝΙΣΜΟΣ (ΕΚ) αριθ. 3395/93 ΤΗΣ ΕΠΙΤΡΟΠΗΣ της 10ης Δεκεμβρίου 1993 για τη θέσπιση μέτρων παρέκκλισης στον τομέα του βοείου κρέατος βάσει ορισμένων κτηνιατρικών διατάξεων

Avis juridique important

|

31993R3395

ΚΑΝΟΝΙΣΜΟΣ (ΕΚ) αριθ. 3395/93 ΤΗΣ ΕΠΙΤΡΟΠΗΣ της 10ης Δεκεμβρίου 1993 για τη θέσπιση μέτρων παρέκκλισης στον τομέα του βοείου κρέατος βάσει ορισμένων κτηνιατρικών διατάξεων  

Επίσημη Εφημερίδα αριθ. L 306 της 11/12/1993 σ. 0037 - 0037

ΚΑΝΟΝΙΣΜΟΣ (ΕΚ) αριθ. 3395/93 ΤΗΣ ΕΠΙΤΡΟΠΗΣ της 10ης Δεκεμβρίου 1993 για τη θέσπιση μέτρων παρέκκλισης στον τομέα του βοείου κρέατος βάσει ορισμένων κτηνιατρικών διατάξεωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 747/93 (2), και ιδίως το άρθρο 23,  Εκτιμώντας:  ότι, σύμφωνα με το άρθρο 6 παράγραφος 4 δεύτερη περίπτωση του κανονισμού (ΕΟΚ) αριθ. 3619/92 της Επιτροπής της 15ης Δεκεμβρίου 1992 περί καθορισμού, για το 1993, μέτρων διαχειρίσεως σχετικά με τις εισαγωγές ορισμένων ζωντανών βοοειδών (3), όπως  τροποποιήθηκε από τον κανονισμό (ΕΟΚ) αριθ. 2292/93 (4), προβλέπεται η έκδοση ορισμένων πιστοποιητικών εισαγωγής 1993- ότι, έχοντας υπόψη την κατάσταση που διαμορφώθηκε από την εφαρμογή των κτηνιατρικών διατάξεων σχετικά με την εμφάνιση του αφθώδους  πυρετού σε ορισμένες χώρες, πρέπει να επιτραπεί μια παράταση της διάρκειας ισχύος των εν λόγω πιστοποιητικών με τον κατάλληλο τρόπο- ότι, λαμβανομένων υπόψη των συγκεκριμένων προθεσμιών, ο επείγων χαρακτήρας του θέματος καθιστά απαραίτητη την έναρξη της ισχύος του παρόντος κανονισμού την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Κατά παρέκκλιση από τις διατάξεις του άρθρου 6 παράγραφος 6 του κανονισμού (ΕΟΚ) αριθ. 3619/92, η διάρκεια ισχύος των πιστοποιητικών που εκδίδονται σύμφωνα με το άρθρο 6 παράγραφος 4 δεύτερη και τρίτη περίπτωση του εν λόγω κανονισμού  παρατείνεται έως τις 31 Ιανουαρίου 1994, μετά από αίτηση του ενδιαφερομένου.  2. Στην αίτηση που αναφέρεται στην παράγραφο 1 πρέπει να επισυνάπτεται το πρωτότυπο του σχετικού πιστοποιητικού.   Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Δεκεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 77 της 31. 3. 1993, σ. 15.  (3) ΕΕ αριθ. L 367 της 16. 12. 1992, σ. 17.  (4) ΕΕ αριθ. L 206 της 18. 8. 1993, σ. 3.